**Paziņojums par līdzdalības iespējām tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Ministru kabineta noteikumu projekts |
| 2. | Dokumenta nosaukums | “Noteikumi par patērētāju informēšanu par transporta enerģijas veidu, sastāvu, īpašībām un salīdzināmajām cenām” |
| 3. | Politikas joma un nozare vai teritorija | Eiropas Savienības tiesību politika  Transporta politika  Atjaunojamie energoresursi  Klimata pārmaiņas |
| 4. | Dokumenta mērķgrupas | Tiesiskais regulējums skar:   * Transporta enerģijas likumā definētos degvielas piegādātājus vai uzlādes un uzpildes punktu operatoriem, * Noteikumu projektā minētās valsts pārvaldes iestādes. |
| 5. | Dokumenta mērķis un sākotnēji identificētās problēmas būtība | Ministru kabineta noteikumu projekts ir izstrādāts pēc Transporta enerģijas likumā” noteiktā deleģējuma.  Likumā ir iekļauts deleģējums Ministru kabinetam noteikt uz degvielas uzpildes staciju, uzpildes vai uzlādes punktu, vai citu transporta enerģijas tirdzniecības vietu attiecināmās prasības patērētāju informēšanai par transporta enerģijas veidu, sastāvu, īpašībām un salīdzināmajām cenām.  Šobrīd daļa no šīm prasībām ir iekļauta:   * Ministru kabineta 2000.gada 26.septembra noteikumu Nr.332 “Noteikumi par benzīna un dīzeļdegvielas atbilstības novērtēšanu”, * Ministru kabineta 2005.gada 18.oktobra Nr.772 “Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību” * Ministru kabineta 2018.gada 6.februāra noteikumos Nr.78 “Prasības elektrotransportlīdzekļu uzlādes, dabasgāzes uzpildes, ūdeņraža uzpildes un krasta elektropadeves iekārtām”.   Noteikumu projekts ir izstrādāts, lai vienkopus izteiktu visas prasības, kas degvielas piegādātājiem, uzlādes vai uzpildes staciju operatoriem ir noteikti attiecībā uz patērētāju informēšanu.  Tāpat noteikumu projektā ir iekļauti jauni nosacījumi, kā tiek aprēķināta un darīta patērētājiem pieejama informācija par transporta enerģijas cenām salīdzināmās vienībās. |
| 6. | Dokumenta izstrādes laiks un plānotā virzība | Dokuments ir sākotnējās apspriešanas stadijā. Pēc iesniegto viedokļu izvērtēšanas Ekonomikas ministrija precizēto noteikumu projektu iesniegs Valsts kancelejā izsludināšanai Valsts sekretāru sanāksmē. |
| 7. | Dokumenti | Noteikumu projekts (datne: “EMNot\_09072021\_TranspPateretajuInform.docx”)  Noteikumu projekta anotācija (datne: “EMAnot\_09072021\_TranspPateretajuInform.docx”). |
| 8. | Sabiedrības pārstāvju iespējas līdzdarboties | Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktu tiek nodrošināta atbilstoša sabiedrības līdzdalība publicējot noteikumu projektu Ekonomikas ministrijas tīmekļa vietnē.  Vienlaikus par noteikumu projekta publicēšanu tiks informēti PTAC, CSP, CSDD, kā arī transporta enerģijas nozares pārstāvji. |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par noteikumu projektu līdz 2021. gada 1.septembrim. |
| 10. | Cita informācija | Nav. |
| 11. | Atbildīgā amatpersona | Helēna Rimša, Ilgtspējīgas enerģētikas politikas departamenta  vecākā eksperte, [Helena.Rimsa@em.gov.lv](mailto:Helena.Rimsa@em.gov.lv). |